ᱥᱤᱠᱠᱷᱟ ᱥᱚᱛᱨᱚ

ᱥᱤᱠᱠᱷᱟ ᱥᱚᱛᱨᱚ ᱦᱩᱭᱩᱜ ᱠᱟᱱᱟ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱨᱤᱱᱤᱠᱮᱛᱚᱱ ᱥᱟᱦᱟᱨ ᱨᱮ ᱢᱮᱱᱟᱜ ᱢᱤᱫᱴᱟᱝ ᱵᱤᱨᱫᱟᱹᱜᱟᱲ᱾ ᱑᱙᱒᱔ ᱥᱮᱨᱢᱟ ᱨᱮ ᱛᱷᱟᱯᱚᱱ ᱞᱮᱱᱟ, ᱱᱚᱶᱟ ᱫᱚ ᱵᱤᱥᱥᱚ-ᱵᱷᱟᱨᱚᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱟᱶᱛᱟ ᱨᱮ ᱪᱟᱞᱟᱜ ᱠᱟᱱᱟ᱾

 ᱱᱟᱜᱟᱢ 

᱑᱙᱒᱔ ᱨᱮ ᱥᱟᱱᱛᱤᱱᱤᱠᱮᱛᱚᱱ ᱨᱮ ᱥᱤᱠᱠᱷᱟ ᱥᱚᱛᱨᱚ ᱛᱷᱟᱯᱚᱱ ᱞᱮᱱᱟ ᱟᱨ ᱛᱟᱭᱚᱢᱛᱮ ᱑᱙᱒᱗ ᱥᱮᱨᱢᱟ ᱨᱮ ᱥᱨᱤᱱᱤᱠᱮᱛᱚᱱ ᱨᱮ ᱩᱪᱟᱹᱲ ᱤᱫᱤ ᱦᱩᱭ ᱞᱮᱱᱟ᱾ ᱱᱚᱣᱟ ᱵᱤᱨᱫᱟᱹᱜᱟᱲ ᱨᱮ ᱟᱛᱳ ᱨᱮᱱ ᱜᱤᱫᱽᱨᱟᱹ ᱠᱚ ᱥᱮᱪᱮᱫ ᱨᱮᱭᱟᱜ ᱫᱟᱣ ᱮ ᱮᱢᱟ ᱠᱚᱣᱟ᱾

 ᱢᱤᱫᱴᱟᱝ ᱦᱩᱰᱤᱧ ᱱᱟᱜᱟᱢᱤᱭᱟᱹ ᱚᱠᱛᱚ ᱛᱟᱹᱞᱠᱟᱹ 

 ᱑᱙᱒᱔ ᱥᱮᱨᱢᱟ ᱨᱮᱭᱟᱜ ᱑ ᱡᱩᱞᱟᱭ ᱥᱟᱱᱛᱤᱱᱤᱠᱮᱛᱚᱱ ᱨᱮ ᱥᱚᱱᱛᱳᱥ ᱪᱚᱱᱫᱨ ᱢᱮᱡᱩᱢᱫᱟᱨ ᱟᱜ ᱚᱲᱟᱜ ᱨᱮ ᱥᱩᱢᱩᱝ ᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱥᱟᱶ ᱥᱤᱠᱠᱷᱟ ᱥᱚᱛᱨᱚ ᱛᱷᱟᱯᱚᱱ ᱞᱮᱱᱟ, ᱡᱟᱦᱟᱸᱭ ᱠᱚ ᱢᱩᱫ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱚᱛᱩᱞᱪᱚᱱᱫᱽᱨᱚ ᱜᱷᱳᱥ ᱥᱚᱛᱭᱮᱱᱫᱽᱨᱚᱱᱟᱛᱷ ᱥᱟᱦᱟ, ᱵᱮᱱᱩᱠᱟᱨ ᱵᱷᱚᱴᱴᱟᱪᱟᱨᱡᱚ, ᱠᱤᱨᱛᱤᱯᱨᱚᱥᱟᱫᱽ ᱠᱚᱨ ᱨᱟᱢᱮᱥᱥᱚᱨ ᱯᱟᱞ ᱟᱨ ᱪᱤᱛᱛᱚᱨᱚᱱᱡᱚᱱ ᱠᱚᱨ᱾ ᱥᱚᱱᱛᱳᱥ ᱪᱚᱱᱫᱨᱳ ᱢᱟᱡᱩᱢᱫᱟᱨ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱫᱟᱹᱭᱵᱷᱟᱨ ᱮ ᱦᱟᱛᱟᱣ ᱞᱮᱫᱟ ᱾
 ᱑᱙᱒᱔ ᱥᱮᱨᱢᱟ ᱨᱮᱭᱟᱜ ᱡᱩᱞᱟᱭ ᱨᱮ ' ᱢᱤᱫᱴᱟᱝ ᱚᱱᱚᱬᱦᱮᱸ ᱵᱤᱨᱫᱟᱹᱜᱟᱲ' ᱩᱪᱷᱟᱹᱱ ᱞᱮᱱᱟ᱾ (ᱵᱤᱥᱥᱚ-ᱵᱷᱟᱨᱚᱛᱤ ᱵᱞᱤᱴᱤᱱ ᱱᱚᱢᱵᱚᱨ ᱙), ᱡᱟᱦᱟ ᱨᱮ ᱴᱷᱟᱠᱩᱨ ᱟᱡᱟᱜ ᱥᱮᱪᱮᱫ ᱨᱮᱭᱟᱜ ᱩᱭᱦᱟᱹᱨ ᱟᱨ ᱥᱤᱠᱠᱷᱟ ᱥᱚᱛᱨᱚ ᱨᱮᱭᱟᱜ ᱞᱟᱹᱠᱛᱤ ᱛᱟᱭᱚᱢᱛᱮ ᱚᱡᱮ ᱠᱚ ᱤᱫᱤ ᱠᱟᱛᱮ ᱚᱞ ᱞᱮᱫᱟᱭ᱾
 ᱑᱙᱒᱕- ᱢᱚᱦᱟᱛᱢᱟ ᱜᱟᱱᱫᱷᱤ ᱥᱤᱠᱠᱷᱟ ᱥᱚᱛᱨᱚ ᱥᱮᱱ ᱞᱮᱱᱟ ᱟᱨ ᱱᱚᱶᱟ ᱛᱷᱟᱯᱚᱱ ᱛᱟᱭᱚᱢ ᱱᱚᱣᱟ ᱨᱮᱭᱟᱜ ᱥᱮᱪᱮᱫ ᱟᱹᱨᱤ ᱛᱮ ᱟᱹᱰᱤ ᱞᱚᱜᱚᱱ ᱠᱩᱥᱤ ᱞᱮᱱᱟᱭ᱾ ᱧᱩᱛᱩᱢᱟᱱ ᱵᱨᱤᱴᱤᱥ ᱦᱚᱲᱜᱚᱲᱚᱣᱤᱡ ᱦᱚᱲ ᱮᱞᱢᱦᱟᱨᱥᱴᱟᱜ ᱠᱟᱛᱷᱟ ᱞᱮᱠᱟᱛᱮ ᱜᱟᱱᱫᱷᱤᱡᱤ ᱟᱹᱰᱤᱭ ᱠᱩᱥᱤ ᱞᱮᱱᱟ ᱡᱮ ᱩᱱᱤ ᱥᱚᱱᱛᱳᱥ ᱪᱚᱱᱫᱽᱨᱚ ᱢᱚᱡᱩᱢᱫᱟᱨ ᱫᱚ ᱢᱤᱫ ᱜᱚᱴᱟ ᱵᱷᱟᱨᱚᱛ ᱨᱮᱭᱟᱜ ᱮᱛᱚᱦᱚᱵ ᱥᱮᱪᱮᱫ ᱨᱮᱭᱟᱜ ᱥᱤᱞᱵᱟᱥ ᱵᱮᱱᱟᱣ ᱨᱮ ᱜᱚᱲᱚ ᱞᱟᱹᱜᱤᱫ ᱩᱱᱤ ᱥᱟᱶᱛᱮ ᱤᱫᱤ ᱞᱟᱹᱜᱤᱫ ᱮ ᱠᱷᱚᱡ ᱞᱮᱫᱟ᱾
 ᱑᱙᱒᱖ ᱥᱮᱨᱢᱟ ᱨᱮ ᱥᱚᱱᱛᱳᱥ ᱪᱚᱱᱫᱽᱨᱚ ᱢᱮᱡᱩᱢᱫᱟᱨ ᱟᱜ 'ᱫᱟ ᱥᱤᱠᱠᱷᱟ ᱥᱚᱛᱨᱚ - ᱮᱱ ᱮᱠᱥᱯᱮᱨᱤᱢᱮᱱᱴ ᱤᱱ ᱵᱷᱤᱞᱮᱡᱽ ᱮᱰᱩᱭᱮᱥᱚᱱ' ᱩᱪᱷᱟᱹᱱ ᱞᱮᱱᱟ᱾
 ᱑᱙᱒᱗ ᱥᱮᱨᱢᱟ ᱨᱮᱱᱟᱜ ᱡᱩᱞᱟᱭ - ᱥᱤᱠᱠᱷᱟ ᱥᱚᱛᱨᱚ ᱫᱚ ᱥᱨᱤᱱᱤᱠᱮᱛᱚᱱ ᱨᱮ ᱩᱪᱟᱹᱲ ᱞᱮᱱᱟ᱾
 ᱑᱙᱓᱗ ᱥᱮᱨᱢᱟ ᱨᱮᱭᱟᱜ ᱡᱩᱞᱟᱭ - ᱜᱟᱱᱫᱷᱤᱡᱤ ᱟᱭᱟᱜ ᱳᱣᱟᱨᱫᱷᱟ ᱮᱛᱚᱦᱚᱵ ᱥᱮᱪᱮᱫ ᱟᱹᱨᱤ ᱮᱛᱚᱦᱚᱵ ᱞᱮᱫᱟᱭ ᱡᱟᱦᱟᱸ ᱥᱤᱠᱠᱷᱟ ᱥᱚᱛᱨᱚ ᱛᱷᱟᱯᱚᱱ ᱛᱟᱭᱚᱢ ᱛᱮᱱᱟᱜ ᱩᱭᱦᱟᱹᱨ ᱟᱹᱨᱤ ᱥᱟᱞᱟᱜ ᱮ ᱢᱮᱥᱟ ᱞᱮᱱᱟ᱾
 ᱑᱙᱕᱑ - ᱵᱤᱥᱥᱚ ᱵᱷᱟᱨᱚᱛᱤ ᱢᱤᱫᱴᱟᱝ ᱛᱟᱞᱢᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱵᱮᱱᱟᱣ ᱞᱮᱱᱟ᱾
 ᱑᱙᱕᱔ - ᱥᱨᱤᱱᱤᱠᱮᱛᱚᱱ ᱨᱮ ᱢᱤᱫᱴᱟᱝ ᱥᱚᱨᱠᱟᱨᱟᱜ ᱠᱟᱹᱣᱰᱤ ᱛᱮ ᱵᱟᱝ ᱛᱟᱦᱮᱱ ᱛᱟᱞᱢᱟ ᱠᱩᱲᱤ ᱵᱤᱨᱫᱟᱹᱜᱟᱲ ᱥᱤᱠᱠᱷᱟ ᱥᱚᱛᱨᱚ ᱥᱟᱶ ᱥᱮᱞᱮᱫ ᱞᱮᱱᱟ ᱟᱨ ᱑᱐ ᱟᱱᱟᱜ ᱛᱷᱟᱨ ᱮᱛᱚᱦᱚᱵ ᱞᱮᱱᱟ᱾
 ᱑᱙᱕᱖-᱕᱗ - ᱜᱚᱴᱟ ᱵᱷᱟᱨᱚᱛ ᱨᱮᱭᱟᱜ ᱥᱮᱪᱮᱫ ᱵᱚᱱᱫᱮᱡ ᱥᱟᱞᱟᱜ ᱥᱟᱢᱵᱲᱟᱣ ᱞᱟᱹᱜᱤᱫ ᱑᱑ ᱟᱱᱟᱜ ᱥᱮᱪᱮᱫ ᱦᱚᱨᱟ ᱮᱛᱚᱦᱚᱵ ᱞᱮᱱᱟ᱾
 ᱑᱙᱖᱒ - ᱯᱩᱭᱞᱩ ᱟᱱᱟᱜ ᱵᱮᱪ ᱫᱚ ᱢᱤᱫᱴᱟᱝ ᱱᱟᱶᱟ ᱥᱤᱞᱵᱟᱥ ᱥᱟᱶᱛᱮ ᱯᱩᱭᱞᱩ ᱟᱱᱟᱜ ᱵᱤᱰᱟᱹᱣ ᱨᱮ ᱥᱮᱞᱮᱫ ᱞᱮᱱᱟ᱾
 ᱑᱙᱖᱔ - ᱥᱤᱠᱠᱷᱟ ᱥᱚᱛᱨᱚ ᱫᱚ ᱱᱟᱦᱟᱜ ᱴᱷᱟᱶ ᱨᱮ ᱩᱪᱟᱹᱲ ᱦᱩᱭ ᱞᱮᱱᱟ᱾
 ᱑᱙᱖᱕ - ᱱᱚᱶᱟ ᱚᱠᱛᱮ ᱦᱟᱹᱵᱤᱡ ᱵᱤᱨᱫᱟᱹᱜᱟᱲ ᱨᱮ ᱕ ᱟᱱᱟᱜ - ᱑᱑ ᱟᱱᱟᱜ ᱢᱤᱫᱴᱟᱝ ᱥᱮᱪᱮᱫ ᱛᱟᱞᱢᱟ ᱢᱮᱱᱟᱜᱼᱟ᱾
 ᱑᱙᱖᱖ - ᱫᱚᱥᱟᱨ, ᱛᱮᱥᱟᱨ ᱟᱱᱟᱜ ᱟᱨ ᱯᱩᱱ ᱟᱱᱟᱜ ᱢᱟᱹᱱ ᱠᱚ ᱮᱛᱚᱦᱚᱵ ᱞᱮᱫᱟ᱾
 ᱑᱙᱖᱘ - ᱯᱩᱭᱞᱩ ᱥᱴᱮᱱᱰᱟᱨᱰ ᱮᱛᱚᱦᱚᱵ ᱞᱮᱱᱟ᱾
 ᱑᱙᱗᱐ - ᱥᱤᱠᱠᱷᱟ ᱥᱚᱛᱨᱚ ᱟᱨ ᱯᱟᱴᱷᱟ ᱵᱷᱚᱵᱚᱱ ᱵᱟᱱᱟᱨ ᱵᱤᱨᱫᱟᱹᱜᱟᱲ ᱨᱮ ᱥᱮᱪᱮᱫ ᱟᱹᱨᱤᱠᱚ ᱪᱟᱪᱟᱞᱟᱣ ᱟᱨ ᱜᱚᱴᱟ ᱞᱟᱹᱜᱤᱫ "ᱯᱩᱨᱵᱚᱥᱤᱠᱠᱷᱟ ᱯᱚᱨᱤᱥᱚᱫᱽ" ᱧᱩᱛᱩᱢ ᱛᱮ ᱢᱤᱫᱴᱟᱝ ᱵᱳᱨᱰ ᱛᱷᱟᱯᱚᱱ ᱞᱮᱱᱟ᱾
 ᱑᱙᱗᱒ - ᱥᱤᱠᱠᱷᱟ ᱥᱚᱛᱨᱚ ᱢᱤᱫᱴᱟᱝ ᱵᱟᱝ ᱛᱟᱦᱮᱸᱱ ᱵᱤᱨᱫᱟᱹᱜᱟᱲ ᱨᱮ ᱵᱮᱱᱟᱣ ᱞᱮᱱᱟ᱾
 ᱑᱙᱗᱕ - ᱥᱤᱠᱠᱷᱟ ᱥᱚᱛᱨᱚ ᱕᱐ ᱥᱮᱨᱢᱟ ᱯᱩᱨᱟᱹᱣ ᱞᱮᱱᱟ ᱟᱨ ᱜᱚᱴᱟ ᱵᱷᱟᱨᱚᱛ ᱨᱮᱭᱟᱜ ᱛᱷᱟᱨ ᱥᱟᱞᱟᱜ ᱥᱟᱢᱵᱲᱟᱣ ᱫᱚᱦᱚ ᱠᱟᱛᱮ ᱱᱚᱶᱟ ᱨᱮᱭᱟᱜ ᱥᱤᱞᱵᱟᱥ ᱫᱚ ᱟᱨᱦᱚᱸ ᱵᱚᱫᱚᱞ ᱦᱩᱭ ᱞᱮᱱᱟ᱾
 ᱑᱙᱘᱒ - ᱥᱤᱠᱠᱷᱟ ᱥᱚᱛᱨᱚ ᱥᱨᱤᱱᱤᱠᱮᱛᱚᱱ ᱨᱮ ᱩᱪᱟᱹᱲ ᱛᱟᱭᱚᱢ ᱠᱷᱚᱱ ᱱᱚᱶᱟ ᱫᱚ ᱤᱱᱥᱴᱤᱭᱩᱴ ᱚᱯᱷ ᱨᱩᱨᱟᱞ ᱨᱤᱠᱚᱥᱴᱟᱠᱥᱟᱱ (ᱯᱚᱞᱞᱤ ᱥᱚᱝᱜᱚᱴᱷᱚᱱ ᱵᱤᱵᱷᱟᱜᱽ, ᱯᱤ.ᱮᱥ.ᱵᱷᱤ) ᱨᱮᱭᱟᱜ ᱟᱶᱛᱟ ᱨᱮ ᱛᱟᱦᱮᱸᱠᱟᱱᱟ᱾ ᱑᱙᱘᱒ ᱥᱮᱨᱢᱟ ᱨᱮ ᱖ ᱰᱤᱥᱮᱢᱵᱚᱨ ᱥᱤᱠᱠᱷᱟ ᱥᱚᱛᱨᱚ ᱜᱚᱴᱟ ᱯᱚᱨᱚᱥᱟᱥᱚᱱᱤᱠ ᱯᱷᱩᱨᱜᱟᱹᱞ ᱦᱟᱢᱮᱴ ᱞᱮᱫᱟᱭ᱾
 ᱑᱙᱘᱘ - ᱥᱚᱱᱛᱳᱥ ᱯᱟᱴᱷᱥᱚᱞᱟ ᱛᱷᱟᱯᱚᱱ ᱞᱮᱱᱟ᱾

 ᱯᱟᱹᱴᱷᱩᱣᱟᱹ ᱡᱤᱭᱚᱱ 

ᱥᱤᱠᱠᱷᱟ ᱥᱚᱛᱨᱚ ᱨᱮ ᱘᱐᱐ ᱜᱟᱱ ᱯᱟᱹᱴᱷᱩᱣᱟᱹ ᱢᱮᱱᱟᱜ ᱠᱚᱣᱟ᱾ ᱥᱟᱱᱟᱢ ᱪᱟᱱᱟᱪ ᱨᱮ ᱯᱮᱭᱟ ᱦᱟᱹᱴᱤᱧ ᱢᱮᱱᱟᱜᱼᱟ ᱼ ᱮ, ᱵᱤ, ᱥᱤ - ᱡᱟᱦᱟᱸ ᱨᱮᱭᱟᱜ ᱡᱚᱛᱚ ᱨᱮ ᱓᱐ ᱜᱟᱱ ᱠᱟᱛᱮ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸᱱᱟ᱾ ᱑᱑ ᱟᱨ ᱑᱒ ᱟᱱᱟᱜ ᱪᱟᱱᱟᱪ ᱫᱚ ᱵᱟᱨᱭᱟ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱡᱟᱦᱟᱸ ᱫᱚ ᱥᱟᱭᱱᱥ ᱟᱨ ᱟᱨᱴᱥ ᱧᱩᱛᱩᱢ ᱛᱮ ᱩᱯᱨᱩᱢᱚᱜᱼᱟ᱾ᱟᱨᱴᱥ ᱥᱴᱨᱤᱢ ᱨᱮ ᱑᱑ ᱟᱨ ᱑᱒ ᱪᱟᱱᱟᱪ ᱨᱮ ᱢᱤᱫᱴᱟᱝ ᱵᱟᱨᱦᱮ ᱫᱤᱥᱚᱢ ᱯᱟᱹᱨᱥᱤ ᱦᱚᱸ ᱯᱟᱲᱦᱟᱣ ᱦᱩᱭᱩᱜᱼᱟ᱾ᱚᱱᱟ ᱫᱚ ᱡᱟᱯᱟᱱᱤᱥ᱾ᱱᱚᱶᱟ ᱫᱚ ᱢᱤᱫᱴᱟᱝ ᱵᱟᱝᱞᱟ ᱢᱤᱰᱤᱭᱟᱢ ᱵᱤᱨᱫᱟᱹᱜᱟᱲ ᱠᱟᱱ ᱨᱮᱦᱚᱸ, ᱢᱮᱱᱠᱷᱟᱱ ᱑᱑ ᱟᱨ ᱑᱒ ᱟᱱᱟᱜ ᱪᱟᱱᱟᱪ ᱨᱮ ᱱᱚᱶᱟ ᱫᱚ ᱵᱟᱨ ᱯᱟᱹᱨᱥᱤ ᱛᱮ ᱥᱮᱪᱮᱫ ᱠᱚ ᱮᱢᱚᱜ ᱠᱟᱱᱟ᱾

ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱥᱥᱚ-ᱵᱷᱟᱨᱚᱛᱤ
ᱛᱷᱚᱠ: ᱥᱟᱱᱛᱤᱱᱤᱠᱮᱛᱚᱱ

ᱥᱟᱹᱠᱷᱭᱟᱹᱛ